Document ID: 32014R1153

UREDBA KOMISIJE (EU) št. 1153/2014
z dne 29. oktobra 2014
o spremembi Uredbe (ES) št. 198/2006 v zvezi s podatki, ki jih je treba zbrati, ter zahtevami glede vzorčenja, natančnosti in kakovosti
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1552/2005 z dne 7. septembra 2005 o statistiki v zvezi s poklicnim usposabljanjem v podjetjih (1) ter zlasti člena 7(3), člena 8(2) in člena 9(4) Uredbe,
ob upoštevanju naslednjega:
(1)
Uredba (ES) št. 1552/2005 vzpostavlja skupni okvir za pripravo evropske statistike o poklicnem usposabljanju v podjetjih.
(2)
Uredba Komisije (ES) št. 198/2006 (2) opredeljuje posebne podatke, ki jih je treba zbrati v zvezi z usposabljajočimi in neusposabljajočimi podjetji ter različnimi oblikami poklicnega usposabljanja, zahteve glede vzorčenja in natančnosti, zahteve v zvezi s kakovostjo podatkov, ki jih je treba zbrati, ter obliko poročil o kakovosti.
(3)
Sprejeti bi bilo treba zahteve glede kakovosti podatkov, ki jih je treba zbrati in poslati za evropsko statistiko o poklicnem usposabljanju v podjetjih, standardnega poročila o kakovosti ter vseh ukrepov, potrebnih za ocenjevanje in izboljšanje kakovosti podatkov.
(4)
Primerno je spremeniti shemo kodiranja ter zahteve glede vzorčenja, natančnosti in kakovosti, da bi se zmanjšalo breme za prihodnje zbiranje podatkov o statistiki v zvezi s poklicnim usposabljanjem v podjetjih.
(5)
Uredbo (ES) št. 198/2006 bi bilo zato treba ustrezno spremeniti.
(6)
Ukrepi iz te uredbe so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Priloge I, II, III in V k Uredbi (ES) št. 198/2006 se nadomestijo z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. oktobra 2014

Labels: 12
4
9
19